Ilie Bolojan îi răspunde lui Marius Budăi privind lucrările la A7 și A8: „Am semnat contracte de investiții mult prea mari”
Premierul Ilie Bolojan a precizat că orice guvern rămâne în funcție, dacă are susținere în Parlament, el referindu-se la declarațiile fostului ministru al Muncii Marius Budăi (PSD) care a avertizat că la următoarea moțiune de cenzură ar putea vota împotriva Guvernului, în cazul în care lucrările de construcție a autostrăzilor A7 și A8 vor fi sistate. Premierul a explicat că au fost semnate contracte de investiții pe sume care nu pot fi acoperite, iar de aceea este nevoie de luarea unor măsuri. „Dacă s-ar fi lucrat serios de la început, așa cum se dovedește că în multe autorități din România lucrurile se finalizează la timp, s-ar fi putut finaliza peste tot”, a mai spus liderul PNL.